मनरेगा मजदूरों ने काम मिलने पर बीडीपीओ कार्यालय पर की नारेबाजी
मनरेगाका काम देने के रोषस्वरूप मंगलवार को गांव घासवा के मनरेगा मजदूरों ने बीडीपीओ कार्यालय पहुंचकर रोष जताया। उनका कहना था कि वे पिछले कई दिनों से घग्घर नदी पर बांध बनाने का काम कर रहे थे, लेकिन कुछ किसानों ने उनका काम रोक दिया है।
इसी से खफा मजदूर बीडीपीओ कार्यालय पहुंचे और दूसरी जगह काम दिलाने की मांग की। घासवा निवासी मनरेगा मजदूर मोनू, श्रवण, सिंगारा सिंह, राजू, विजय कुमार, संता सिंह, सुक्खा सिंह, मुख्तयार सिंह, बलबीर सिंह, छिंदर कौर, सुनीता, सर्वजीत, भतेरी, नरेणी आदि ने बताया कि वे पिछले एक सप्ताह से गांव घासवा में घग्घर नदी पर नदी को गहरा करने के साथ बाढ़ से बचाव के लिए बांध को मजबूत कर रहे थे। उन्होंने कहा कि मंगलवार को साथ लगते कुछ किसानों ने उक्त जगह को अपनी बताते हुए उनका काम बंद करवा दिया। उन्होंने कहा कि अधिकारियों को दूसरी जगह काम देने की बात कही तो कोई स्पष्ट जवाब नहीं दिया। मनरेगा इंचार्ज रविंद्र गढ़वाल ने कहा कि जिस जगह पर मजदूर काम कर रहे थे, वहां पहले से पक्का बांध बना हुआ है। पास के किसानों को इस पर एतराज है। इससे नदी के ओवरफ्लो होने से फसलों को नुकसान हो सकता है। इसी कारण काम बंद करवाया गया है। उन्होंने कहा कि आगे काम के लिए अधिकारियों से अनुमति मांगी गई है। अनुमति मिलते ही काम शुरू करवा दिया जाएगा।
रतिया। मनरेगा का काम देने के रोषस्वरूप बीडीपीओ कार्यालय में रोष व्यक्त करते गांव घासवा के मनरेगा मजदूर।
hin_Deva hin_Deva hin_Deva hin_Deva